钦定古今图书集成/明伦汇编/闺媛典/第122卷 > 张继志妻姚氏
## 钦定古今图书集成/明伦汇编/闺媛典/第122卷 > 张继志妻姚氏

按《淳安县志》：姚氏，张继志妻，开化乡人。年十三，父病
危，刲股和粥以进，遂愈。及嫁，孝事舅姑，承懽聚顺，曲
尽妇道。亡何，夫亡，子复尚幼，训诲必以义方。复学成
为名儒。闻江淮警报日急，数斋沐焚香，祝曰：“我未亡
人，不幸遇乱世，死生非所计，惟得洁其身足矣。”迨歙
寇侵，淳氏避地卒，葬赤洲。翰林方道壑、徐尊生并铭
其墓。